apstiprinU:
 Daugavpils valstspilsētas pašvaldības iestādes 
“Vienības nams” vadītāja

___________________  Diāna Soldāne 
Daugavpilī, 2026. gada 30. oktobrī
UZAICINĀJUMS
Daugavpils valstspilsētas pašvaldības iestāde “Vienības nams” aicina potenciālos pretendentus piedalīties zemsliekšņa iepirkumā par līguma piešķiršanas tiesībām
 “Lāzerstaru mākslas instalācijas nodrošināšana 
Latvijas Republikas proklamēšanas 108. gadadienai”
 (identifikācijas Nr. VN/2026/30) 
	Zemsliekšņa iepirkums ir Publisko iepirkumu likumā nereglamentēts iepirkums. Pasūtītājs nepiemēro Publisko iepirkumu likumā noteiktās iepirkuma procedūras, jo paredzamā līgumcena pakalpojumiem ir mazāka par 10 000,00 EUR bez PVN. Zemsliekšņa  iepirkums tiek organizēts saskaņā ar Daugavpils valstspilsētas pašvaldības izpilddirektora p.i. 2023. gada 17. aprīļa rīkojumu Nr. 98e apstiprināto Daugavpils valstspilsētas pašvaldības noteikumu par iepirkumu organizēšanu VI sadaļu.

	1. 
	Pasūtītājs
	Daugavpils valstspilsētas pašvaldības iestāde “Vienības nams”

	2. 
	Adrese 
	Rīgas iela 22a, Daugavpils, LV-5401

	3. 
	Reģistrācijas Nr.
	90000077556

	4. 
	Iepirkuma priekšmets 
	Lāzerstaru mākslas instalācijas nodrošināšana 2026. gada 18. novembrī Vienības laukumā, Daugavpilī saskaņā ar tehnisko specifikāciju (1. pielikums).

	5. 
	Pretendentu iesniedzamie dokumenti
	Pretendenta finanšu-tehniskais piedāvājums, kas sagatavots atbilstoši veidnei (2. pielikums), norādot aprīkojumu, personālu un kopējo pakalpojuma cenu EUR bez PVN.

	6. 
	Piedāvājuma izvēles kritērijs  
	Prasībām atbilstošs piedāvājums ar viszemāko kopējo cenu EUR bez PVN

	7. 
	Paredzamā līgumcena 
	līdz 9 999,00 euro bez PVN

	8. 
	Piedāvājuma iesniegšanas termiņš, vieta 
	Līdz 2026. gada 6. novembrim plkst. 10.00.
Piedāvājumu var iesniegt personīgi, nosūtīt pa pastu vai elektroniski.
· Iesniegšanai personīgi vai pa pastu: Daugavpils valstspilsētas pašvaldības iestāde “Vienības nams”, reģ. Nr. 90000077556, Rīgas iela 22a, Daugavpils, LV-5401, slēgtā aploksnē ar norādi “Iepirkumam Nr. VN/2026/30”.
· Iesniegšanai elektroniski: polina.bogdanova@daugavpils.lv, e-pasta tematā norādot “Iepirkumam Nr. VN/2026/30”. Elektroniski iesniegts piedāvājums jāparaksta ar drošu elektronisko parakstu un laika zīmogu. 
Piedāvājums uzskatāms par iesniegtu termiņā, ja Pasūtītājs to saņēmis līdz norādītajam termiņam.

	9. 
	Līguma darbības termiņš
	No Līguma abpusējas parakstīšanas dienas līdz Pušu saistību pilnīgai izpildei. 
Pakalpojums sniedzams 2026. gada 18. novembrī, precīzu laiku saskaņojot ar Pasūtītāju.

	10. 
	Kontaktpersona 
	Jānis Butkevičs, e-pasts: janis.butkevics@daugavpils.lv, e-pasts: kultura@daugavpils.lv 

	11. 
	Informācija par rezultātiem 
	tiks publicēta Pasūtītāja tīmekļvietnē www.vienibasnams.lv un Daugavpils valstspilsētas pašvaldības tīmekļvietnē www.daugavpils.lv 


Pielikumā:
1. Tehniskā specifikācija (1. pielikums);
2. Pretendenta finanšu-tehniskā piedāvājuma veidne (2. pielikums);
3. Līguma projekts (3. pielikums).
Piedāvājuma noformēšana:
· Piedāvājumam jāatbilst tehniskajai specifikācijai (Pielikums Nr.1).
· Piedāvājumu jāsagatavo saskaņā ar pievienoto piedāvājuma formu (Pielikums Nr.2).
· Pēc piedāvājumu iesniegšanas termiņa beigām pretendents nevar savu piedāvājumu grozīt.
· Piedāvājumam jābūt spēkā vismaz 20 (divdesmit) dienas no piedāvājuma iesniegšanas termiņa beigām.
· Līguma slēgšanas tiesības tiks piešķirtas pretendentam, kurš būs iesniedzis iepirkuma prasībām atbilstošu piedāvājumu ar viszemāko kopējo cenu (EUR bez PVN). 
· Piedāvājums jāsagatavo latviešu valodā. Citā valodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā.
· Piedāvājums jāparaksta pretendenta paraksttiesīgai personai. Ja piedāvājumu paraksta pretendenta pilnvarota persona, pretendenta piedāvājumam pievieno attiecīgo pilnvaru.
· Elektroniskā veidā iesniegtie piedāvājumi, kuri nav parakstīti ar drošu elektronisko parakstu un laika zīmogu, atzīstami par neiesniegtiem un netiek izskatīti. 
· Viens pretendents var iesniegt tikai vienu piedāvājumu. 
· Zemsliekšņa iepirkuma rezultāti tiks publicēti Pasūtītāja tīmekļvietnē www.vienibasnams.lv un Daugavpils valstspilsētas pašvaldības tīmekļvietnē www.daugavpils.lv. 
Pasūtītājs var izslēgt pretendentu no dalības procedūrā jebkurā no šādiem gadījumiem:
· Pretendentam ir pasludināts maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai līdz līguma izpildes paredzamajam beigu termiņam tas būs likvidēts.  
· Pretendentam uz piedāvājuma iesniegšanas dienu un dienā, kad pieņemts lēmums par iespējamu Līguma slēgšanas tiesību piešķiršanu, ir VID administrēto nodokļu (nodevu) parādi, kas kopsummā pārsniedz 150 euro. (Šo informāciju pasūtītājs iegūst publiskajās datu bāzes.)
· Pretendents ir sniedzis nepatiesu informāciju vai vispār nav sniedzis pieprasīto informāciju.
· Ja tiek konstatēts, ka finanšu-tehniskais piedāvājums ir neatbilstoši noformēts vai iesniegts pēc piedāvājuma iesniegšanai paredzēta laika notecējuma. Ja Pretendents piedāvājuma datu aizsardzībai izmantot papildu šifrēšanu, (lai piedāvājumā iekļautā informācija nebūtu pieejama līdz piedāvājumu atvēršanas brīdim), tādā gadījumā pretendentam ne vēlāk kā 5 minūšu laikā pēc noteiktā Piedāvājumu iesniegšanas termiņa beigām jāiesniedz derīga elektroniska atslēga un parole šifrētā dokumenta atvēršanai.
Piedāvājumu vērtēšana un lēmumu pieņemšana
· Administratīvo resursu taupības nolūkā Komisija piedāvājumu pārbaudi veiks tikai tam pretendentam, kuram būtu piešķiramas līguma slēgšanas tiesības, respektīvi, sākotnēji atlase un vērtēšana tiks veikta tikai tam pretendentam, kura finanšu-tehniskajā piedāvājumā piedāvātā līgumcena būs viszemākā. Gadījumā, ja piedāvājums, kura finanšu piedāvājumā piedāvātā līgumcena būs ar viszemāko cenu, tiks noraidīts kā neatbilstošs, tiks vērtēta nākamā lētākā pretendenta dokumentu atbilstība iepirkuma prasībām. 
· Komisija sākotnēji nosaka piedāvājumu ar viszemāko kopējo cenu un pārbauda šā pretendenta piedāvājuma atbilstību uzaicinājuma un tehniskās specifikācijas prasībām, kā arī pārbauda, vai uz pretendentu nav attiecināmi noteiktie izslēgšanas nosacījumi. Ja pretendenta piedāvājums tiek atzīts par neatbilstošu, Komisija tādā pašā kārtībā vērtē nākamo piedāvājumu ar viszemāko cenu.
· Konstatējot piedāvājuma neatbilstību kādai no prasībām, komisijai ir tiesības izslēgt pretendentu no turpmākas dalības iepirkumā.
· Komisijai ir tiesības pieprasīt paskaidrojošu informāciju par iesniegto piedāvājumu, ja tas nepieciešams piedāvājuma vērtēšanai un salīdzināšanai.
· Par uzvarētāju komisija atzīst pretendentu, kura piedāvājums atbilst uzaicinājumā noteiktajām prasībām, ir ar viszemāko cenu un attiecībā, uz kuru nav iestājies neviens no izslēgšanas nosacījumiem.
· Ja pretendents, kuram piešķirtas līguma slēgšanas tiesības, atsakās slēgt līgumu ar pasūtītāju 15 (piecpadsmit) kalendāru dienu laikā no līguma projekta nosūtīšanas dienas, pasūtītājs ir tiesīgs pieņemt lēmumu līguma slēgšanas tiesības piešķirt nākamajam pretendentam, kurš piedāvājis piedāvājumu ar nākamo viszemāko cenu, vai arī pārtraukt iepirkuma procedūru, neizvēloties nevienu piedāvājumu. 
· Komisija pieņem lēmumu par iepirkuma procedūras izbeigšanu, ja nav iesniegti piedāvājumi vai iesniegtie piedāvājumi neatbilst uzaicinājumā noteiktajām prasībām.
Komisija var pieņemt lēmumu par iepirkuma procedūras pārtraukšanu, ja tam ir objektīvs pamatojums.

1. Pielikums
TEHNISKĀ SPECIFIKĀCIJA
zemsliekšna iepirkumā “Lāzerstaru mākslas instalācijas nodrošināšana 
Latvijas Republikas proklamēšanas 108. gadadienai”
 (identifikācijas Nr. VN/2026/30)
1. Darba uzdevums
1.1. Nodrošināt Latvijas Republikas proklamēšanas 108. gadadienai veltītas lāzerstaru mākslas instalācijas izstrādi, tehnisko nodrošinājumu, uzstādīšanu, programmēšanu, demonstrēšanu, tehnisko apkalpošanu un demontāžu Vienības laukumā, Daugavpilī, 2026. gada 18. novembrī.
1.2. Pakalpojuma sniedzējs nodrošina pilnu instalācijas realizāciju, tai skaitā nepieciešamo lāzeriekārtu, vadības un efektu iekārtu piegādi, montāžu, konfigurēšanu, programmēšanu, testēšanu, tehnisko apkalpošanu pasākuma laikā un demontāžu.
2. Darba apjoms
	Nr.
	Nosaukums
	Daudzums

	1.
	Lāzerstaru mākslas instalācijas nodrošināšana Vienības laukumā
	1 komplekts


3. Vispārējās un mākslinieciskās prasības
3.1. Lāzerstaru mākslas instalācijai jābūt tematiski veltītai Latvijas Republikas proklamēšanas 108. gadadienai un piemērotai demonstrēšanai publiskā ārtelpas pasākumā.
3.2. Instalācijai jāveido vienots audiovizuāls priekšnesums, nodrošinot lāzerstaru vizuālo efektu sinhronizāciju ar Pasūtītāja saskaņotu muzikālo pavadījumu.
3.3. Viena priekšnesuma ilgums – 15 minūtes.
3.4. 2026. gada 18. novembrī jānodrošina 7 (septiņi) priekšnesumi ar sākuma laikiem:
plkst. 17.00, 17.30, 18.00, 18.30, 19.00, 19.30 un 20.00.
3.5. Priekšnesuma vizuālais un tehniskais risinājums pirms pasākuma iepriekš jāsaskaņo ar Pasūtītāju.
3.6. Priekšnesuma mākslinieciskajam risinājumam jāatbilst valsts svētku tematikai un jāveido profesionāli izstrādāts un vizuāli vienots priekšnesums.
3.7. Izpildītājs nodrošina visu priekšnesuma realizācijai nepieciešamo programmatūru, vizuālo materiālu sagatavošanu, programmēšanu un tehnisko vadību.
4. Tehniskais risinājums
4.1. Pakalpojuma sniegšanai jānodrošina vismaz šāds tehniskais aprīkojums vai tehniski un funkcionāli ekvivalents aprīkojums, kas nodrošina ne zemāku instalācijas tehnisko, vizuālo un skaņas kvalitāti:
	Nr.
	Aprīkojums / minimālā prasība
	Daudzums

	4.1.1.
	RGB lāzerprojektors ar jaudu vismaz 40 W
	5 gab.

	4.1.2.
	RGB lāzerprojektors ar jaudu vismaz 15 W
	36 gab.

	4.1.3.
	Profesionāla hazer tipa miglas/dūmu iekārta – Smoke Factory Tour Hazer vai ekvivalenta
	18 gab.

	4.1.4.
	Dators ar profesionālu lāzeriekārtu vadības un programmēšanas programmatūru – Pangolin BEYOND Ultimate vai ekvivalentu
	1 komplekts

	4.1.5.
	Lāzeriekārtu un cita tehniskā aprīkojuma drošai uzstādīšanai nepieciešamās konstrukcijas, stiprinājumi un montāžas piederumi
	atbilstoši tehniskajam risinājumam

	4.1.6.
	Nepieciešamie elektroapgādes, signāla un citi kabeļi, savienojumi un piederumi
	1 komplekts


4.2. Ja Pretendents piedāvā ekvivalentu aprīkojumu, tam jānodrošina tehniskās un funkcionālās īpašības, kas nav zemākas par tehniskajā specifikācijā norādītā aprīkojuma būtiskajām īpašībām, kā arī jānodrošina pilnvērtīga un kvalitatīva paredzētā priekšnesuma realizācija.
4.3. Pretendentam pēc Pasūtītāja pieprasījuma jāspēj iesniegt informāciju par piedāvātā aprīkojuma tehniskajiem parametriem, kas ļauj Pasūtītājam pārliecināties par tā atbilstību tehniskās specifikācijas prasībām.
4.4. Izpildītājs nodrošina visu nepieciešamo papildu aprīkojumu, konstrukcijas, stiprinājumus, savienojumus, vadības iekārtas un citus tehniskos risinājumus, kas nepieciešami pilnvērtīgai, nepārtrauktai un drošai instalācijas darbībai, arī tad, ja tie nav atsevišķi uzskaitīti tehniskajā specifikācijā.
5. Piegādes, montāžas un demontāžas prasības
5.1. Izpildītājs nodrošina visa pakalpojuma sniegšanai nepieciešamā aprīkojuma transportēšanu uz pasākuma norises vietu un no tās, izkraušanu, montāžu, uzstādīšanu, konfigurēšanu, programmēšanu, testēšanu, tehnisko apkalpošanu un demontāžu.
5.2. Aprīkojuma piegādes, transportēšanas, montāžas, demontāžas, programmēšanas, tehniskā personāla, nepieciešamo materiālu un visas citas ar pakalpojuma izpildi saistītās izmaksas jāiekļauj piedāvājuma kopējā cenā.
5.3. Visam aprīkojumam jābūt pilnībā uzstādītam, konfigurētam un pārbaudītam, un instalācijai jābūt gatavai priekšnesuma demonstrēšanai ne vēlāk kā 2026. gada 18. novembrī plkst. 16.00.
5.4. Pirms pirmā priekšnesuma Izpildītājs veic instalācijas tehnisko pārbaudi un izmēģinājumu, pārliecinoties par visu sistēmu drošu un savstarpēji saskaņotu darbību.
5.5. Pēc pasākuma Izpildītājs nodrošina sava aprīkojuma, konstrukciju un citu materiālu demontāžu un aizvešanu, sakārtojot izmantoto teritoriju.
6. Apkalpošanas un personāla prasības
6.1. Iekārtu uzstādīšanu, konfigurēšanu, programmēšanu, vadību un tehnisko apkalpošanu nodrošina kvalificēts personāls ar attiecīgā aprīkojuma ekspluatācijai nepieciešamajām zināšanām un pieredzi.
6.2. Izpildītājam jānodrošina pietiekams tehniskā personāla skaits, lai visā pasākuma laikā nodrošinātu nepārtrauktu un drošu instalācijas darbību.
6.3. Izpildītājs ir atbildīgs par izmantotā aprīkojuma tehnisko stāvokli, tā pareizu un drošu uzstādīšanu, ekspluatāciju un demontāžu.
6.4. Instalācijas darbības traucējumu vai tehnisku problēmu gadījumā Izpildītājs nodrošina operatīvu bojājumu novēršanu un, ja nepieciešams, bojātās iekārtas aizstāšanu ar līdzvērtīgu iekārtu.
7. Drošības prasības
7.1. Izpildītājam pakalpojuma sniegšanas laikā jāievēro Latvijas Republikā spēkā esošo normatīvo aktu, iekārtu ražotāju un citas piemērojamās darba aizsardzības, elektrodrošības, ugunsdrošības un publisku pasākumu drošības prasības.
7.2. Lāzeriekārtas jāuzstāda, jāprogrammē un jāekspluatē tā, lai lāzera starojums neapdraudētu pasākuma apmeklētāju, personāla, transportlīdzekļu vadītāju un citu personu veselību un drošību.
7.3. Izpildītājs ir atbildīgs par lāzeriekārtu drošu izvietojumu, staru virzienu un darbības zonu, ņemot vērā pasākuma norises vietas īpatnības un apkārtējo vidi.
7.4. Visām konstrukcijām, stiprinājumiem, kabeļiem un citam tehniskajam aprīkojumam jābūt uzstādītam tā, lai tas neradītu apdraudējumu pasākuma apmeklētājiem un personālam.
7.5. Izpildītājs nodrošina izmantotā tehniskā aprīkojuma un instalācijas atbilstību izmantošanai ārtelpās faktiskajos laikapstākļos, nepieciešamības gadījumā nodrošinot aprīkojuma atbilstošu aizsardzību pret nokrišņiem, mitrumu un citiem ārējās vides apstākļiem.
8. Elektroapgāde
8.1. Pirms pasākuma Izpildītājs saskaņo ar Pasūtītāju instalācijas darbībai nepieciešamo elektroenerģijas jaudu, pieslēgumu skaitu, veidu un izvietojumu.
8.2. Izpildītājs nodrošina sava aprīkojuma pieslēgšanai nepieciešamos kabeļus, sadales iekārtas, savienojumus un citus tehniskos piederumus.
8.3. Elektroinstalācijas un pieslēgumi jāizveido atbilstoši elektrodrošības prasībām un tā, lai tie neradītu apdraudējumu pasākuma apmeklētājiem un personālam.
9. Pakalpojuma izpildes vieta un laiks
9.1. Izpildes vieta: Vienības laukums, Daugavpils.
9.2. Pasākuma datums: 2026. gada 18. novembris.
9.3. Instalācijas publiskās demonstrēšanas laiks: no plkst. 17.00 līdz plkst. 20.30.
9.4. Priekšnesumu sākuma laiki: plkst. 17.00, 17.30, 18.00, 18.30, 19.00, 19.30 un 20.00.
9.5. Viena priekšnesuma ilgums: 15 minūtes.
9.6. Izpildītājam jānodrošina tehniskā personāla klātbūtne un instalācijas darbspēja visā tās publiskās demonstrēšanas laikā.
2. pielikums
FINANŠU - TEHNISKAIS PIEDĀVĀJUMS  (veidne)
zemsliekšna iepirkumā “Lāzerstaru mākslas instalācijas nodrošināšana
 Latvijas Republikas proklamēšanas 108. gadadienai”
 (identifikācijas Nr. VN/2026/30)
	Iesniedzams:
	Daugavpils valstspilsētas pašvaldības iestāde “Vienības nams”, 
reģ. Nr. 90000077556, Rīgas iela 22a, Daugavpils, LV-5401

	Pretendenta nosaukums:
	

	Reģistrācijas Nr.:
	

	Adrese:
	

	Kontaktpersonas, kura koordinēs ar līguma izpildi saistītus jautājumus vārds, uzvārds, amats,  kontaktpersonas tālrunis:
	

	Tālrunis/ e-pasts pasūtījuma veikšanai:
	

	Bankas nosaukums, filiāle:
	

	Bankas kods:
	

	Norēķinu konts:
	

	Personas, kas paraksta, pilnvarojums, amats, vārds, uzvārds:
	


Ar šā pieteikuma iesniegšanu pretendents piesakās dalībai zemsliekšņa iepirkumā “Lāzerstaru mākslas instalācijas nodrošināšana Latvijas Republikas proklamēšanas 108. gadadienai” (identifikācijas Nr. VN/2026/30), apliecina, ka ir iepazinies ar iepirkuma dokumentāciju un Pasūtītāja izvirzītajām prasībām, apņemas tās ievērot un piedāvā nodrošināt Pakalpojuma sniegšanu pilnā apjomā atbilstoši uzaicinājuma prasībām par šādām cenām:
	Nr.
	Pakalpojuma nosaukums
	Kopējā cena, EUR bez PVN

	1.
	Lāzerstaru mākslas instalācijas nodrošināšana Latvijas Republikas proklamēšanas 108. gadadienai
	

	Kopējā piedāvājuma cena bez PVN:
	

	PVN:
	

	Kopējā piedāvājuma cena ar PVN:
	


Pakalpojums sniedzams 2026. gada 18. novembrī Vienības laukumā, Daugavpilī.
Jānodrošina 7 priekšnesumi plkst. 17.00, 17.30, 18.00, 18.30, 19.00, 19.30 un 20.00, katrs 15 minūtes.
Izpildītājs nodrošina, ka viss lāzerstaru mākslas instalācijas aprīkojums ir uzstādīts, konfigurēts un pārbaudīts un instalācija ir gatava demonstrēšanai ne vēlāk kā 2026. gada 18. novembrī plkst. 15.00.
Ar šo pretendents
· apliecina, ka Pakalpojuma sniegšanai izmantotais aprīkojums ir tehniskā kārtībā un drošs lietošanai; 
· apliecina piedāvājuma atbilstību visām tehniskajā specifikācijā minētājām prasībām; 
· apņemas (ja Pasūtītājs izvēlējies šo piedāvājumu) noslēgt līgumu un izpildīt visus līguma pamatnosacījumus;
· apliecina, ka tas garantē sniegto ziņu patiesumu un precizitāti;
· ka piedāvājuma cenā ir iekļautas visas ar Pakalpojuma sniegšanu saistītās izmaksas, tai skaitā aprīkojuma transportēšanas, montāžas, demontāžas un personāla un citas izmaksas, kas nepieciešamas pilnīgai Līguma izpildei; 
· apliecina, ka ir iesniedzis piedāvājumu neatkarīgi no jebkuras fiziskas vai juridiskas personas, kura ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, iesniedza vai varētu iesniegt piedāvājumu šajā iepirkumā.  
	Pretendenta pilnvarotās personas paraksts*
	

	Parakstītāja vārds, uzvārds un amats
	

	Datums, vieta*
	


* Ailes “paraksts” un “datums un vieta” nav jāaizpilda, ja piedāvājums tiek parakstīts ar drošu elektronisko parakstu.

3. pielikums
PAKALPOJUMA LĪGUMS Nr. __________ (projekts)
par lāzerstaru mākslas instalācijas nodrošināšanas pakalpojumu nodrošināšanu
Līguma sagatavošanas datums un vieta: Daugavpils, 2026. gada __. novembrī
Līguma parakstīšanas datums ir pēdējā pievienotā droša elektroniskā paraksta un tā laika zīmoga datums 
Daugavpils valstspilsētas pašvaldības iestāde “Vienības nams”, reģistrācijas Nr.90000077556, juridiskā adrese: Rīgas ielā 22a, Daugavpils, LV-5401, turpmāk – Pasūtītājs, tās vadītājas Diānas Soldānes personā, kura darbojas uz iestādes Nolikuma pamata, no vienas puses, un  
____________________________, reģistrācijas Nr. ______________, juridiskā adrese: ____________________________, turpmāk – Izpildītājs, tās __________________ personā, kurš/-a rīkojas uz __________________ pamata, no otras puses,
abi kopā – Puses, apzinādamies savas darbības juridisko nozīmi un sekas, pamatojoties uz zemsliekšņa iepirkuma “Lāzerstaru mākslas instalācijas nodrošināšana Latvijas Republikas proklamēšanas 108. gadadienai” (identifikācijas Nr.VN/2026/30) rezultātiem, ievērojot Pušu brīvu gribu, bez viltus, maldiem un spaidiem noslēdz šādu pakalpojuma līgumu (turpmāk – Līgums):
1. Līguma priekšmets
1.1. Pasūtītājs uzdod, bet Izpildītājs apņemas veikt visas nepieciešamās tehniskās, mākslinieciskās un organizatoriskās darbības, lai nodrošinātu Latvijas Republikas proklamēšanas 108. gadadienai veltītas lāzerstaru mākslas instalācijas izstrādi, tehnisko nodrošinājumu, uzstādīšanu, programmēšanu, demonstrēšanu, tehnisko apkalpošanu un demontāžu Vienības laukumā, Daugavpilī, 2026. gada 18. novembrī, atbilstoši Tehniskajai specifikācijai (1. pielikums) un Izpildītāja finanšu–tehniskajam piedāvājumam (2. pielikums), kas ir Līguma neatņemamas sastāvdaļas (turpmāk – Pakalpojums).
1.2. Pasākuma realizācijas vieta un laiks: Vienības laukums, Daugavpils, 2026. gada 18. novembris. Septiņi 15 minūšu priekšnesumi plkst. 17.00, 17.30, 18.00, 18.30, 19.00, 19.30 un 20.00. Instalācija pilnībā sagatavota ne vēlāk kā plkst. 16.00.
1.3. Pasūtītāja kontaktpersona, kura veic savstarpēju sadarbības koordinēšanu pasākuma sagatavošanas un norises laikā: __________________________, tālr. ______________, e-pasts: ________________________. 
2. Norēķinu kārtība
2.1. Pasūtītājs visus norēķinus ar Izpildītāju veic ar pēcapmaksu saskaņā ar izrakstītu un iesniegto strukturēto elektronisko (XML formātā) rēķinu pēc abpusējas pieņemšanas-nodošanas akta parakstīšanas. 
2.2. Kopējo Līguma summu ________ EUR (________________________ euro, ____ centi) bez pievienotās vērtības nodokļa 21% (turpmāk - PVN), PVN ________ EUR, kopā ar PVN ________ EUR Pasūtītājs pārskaita Izpildītājam uz tā norādīto bankas kontu 10 (desmit) kalendāro dienu laikā pēc abpusējas pieņemšanas-nodošanas akta parakstīšanas un strukturētā elektroniskā rēķina saņemšanas dienas.
2.3. Līguma summa ietver visas ar Pakalpojuma pienācīgu izpildi saistītās izmaksas (darba spēks, aprīkojums, materiāli, transporta izdevumi u.c.), tajā skaitā visus nodokļus un nodevas, izņemot PVN, ko aprēķina atbilstoši normatīvajiem aktiem, ja tas piemērojams.
2.4. Pamatojoties uz 2023. gada 17. augusta Daugavpils valstspilsētas pašvaldības domes lēmumu Nr.475 Pasūtītāja grāmatvedības uzskaiti (rēķinu apmaksu, izrakstīšanu, maksājumu apstrādi utt.) centralizēti veic Daugavpils valstspilsētas pašvaldības iestāde “Daugavpils pašvaldības centrālā pārvalde”.
2.5. Rēķinā norāda:
Maksātājs un rēķina saņēmējs:
Daugavpils valstspilsētas pašvaldība
Adrese: Krišjāņa Valdemāra iela 1, Daugavpils, LV-5401 
Reģ. Nr. 90000077325 
Konta Nr. LV34TREL980200309200B
Atsauce:  Vienības nams, Rīgas iela 22a, Daugavpils
2.6. Izpildītājs pēc pieņemšanas - nodošanas akta parakstīšanas, atbilstoši Grāmatvedības likumam iesniedz Pasūtītājam strukturētu elektronisko rēķinu (XML formātā) (Strukturēta e-rēķina datnes formāts ir XML (Extensible Markup Language). XML struktūra ir noteikta Latvijas nacionālajā standartā, un tai jāatbilst PEPPOL BIS Billing 3.0 specifikācijai). Strukturēto elektronisko rēķinu nosūta uz Pasūtītāja e-pasta adresi: kultura@daugavpils.lv vai uz oficiālo Daugavpils valstspilsētas pašvaldības e-adresi: _DEFAULT@90000077325.  
2.7. Par Pakalpojuma nesniegšanu Līgumā noteiktajā termiņā un kārtībā Izpildītājs maksā Pasūtītājam līgumsodu 10% (desmit procenti) no Līguma kopējās summas.
2.8. Par Pakalpojumu samaksas termiņa kavēšanu Izpildītājs ir tiesīgs pieprasīt no Pasūtītāja līgumsodu par katru kavētu maksājuma dienu 0,1% (viena procenta desmitdaļa) apmērā no kavētā maksājuma summas pēc Izpildītāja rēķina saņemšanas, bet ne vairāk kā 10% (desmit procenti) no Līguma kopējās summas.
2.9. Līgumsoda samaksa neatbrīvo Puses no Līguma izpildes pienākuma un neizslēdz zaudējumu atlīdzināšanas pienākumu.
3. Pušu tiesības un pienākumi
3.1. Pasūtītāja tiesības un pienākumi:
3.1.1. savlaicīgi, pēc Izpildītāja pieprasījuma, nodrošināt Izpildītāju ar visu informāciju, kas nepieciešama šā Līguma izpildei, kā arī sniegt Izpildītājam saistošus norādījumus saistībā ar Līguma izpildi;  
3.1.2. saskaņā ar Līgumā noteikto kārtību izvērtēt Pakalpojumu atbilstību Līgumā noteiktajām prasībām un iesniegt pretenzijas par konstatētajiem trūkumiem atbilstoši Līgumā noteiktajai kārtībai;
3.1.3. saskaņā ar Līgumā noteikto kārtību pieņemt sniegto Pakalpojumu, ja tas atbilst Līgumā noteiktajām prasībām un Pasūtītāja norādījumiem;
3.1.4. pieprasīt un saņemt no Izpildītāja informāciju un paskaidrojumus par Līguma izpildes gaitu, kā arī citiem ar Līguma izpildi saistītiem jautājumiem;
3.1.5. veikt samaksu par Līgumā noteiktajā apjomā un laikā saņemto Pakalpojumu Līgumā noteiktajā kārtībā un apmērā;
3.1.6. nepieņemt Pakalpojumu, kas neatbilst Līgumā noteiktajām prasībām;
3.1.7. apturēt Pakalpojuma sniegšanu un neapmaksāt Pakalpojumu, ja Izpildītājs neievēro Līguma vai sabiedriskās drošības prasības;
3.1.8. neapmaksāt nekvalitatīvi sniegtu Pakalpojumu, ja tas neatbilst Līguma noteikumiem.
3.2. Izpildītāja tiesības un pienākumi:
3.2.1. nodrošināt lāzerstaru mākslas instalācijas nodrošināšanu Vienības laukumā, Daugavpilī, 2026. gada 18. novembrī atbilstoši tehniskajai specifikācijai (1. pielikums) un finanšu–tehniskajam piedāvājumam (2. pielikums);
3.2.2. nodrošināt sadarbību ar Pasūtītāja atsevišķi piesaistīto apskaņošanas pakalpojuma sniedzēju, kurš nodrošina lāzeršova muzikālo pavadījumu, savlaicīgi saskaņojot lāzerstaru priekšnesuma vizuālos un tehniskos risinājumus ar muzikālo priekšnesumu, lai nodrošinātu to savstarpēju sinhronizāciju un kvalitatīvu norisi;

3.2.3. organizēt un koordinēt lāzeriekārtu, vadības un efektu iekārtu piegādi, izvietošanu, montāžu, konfigurēšanu, programmēšanu, darbību un demontāžu Vienības laukumā;
3.2.4. nodrošināt kvalificētu tehnisko personālu, kas veic instalācijas uzstādīšanu, programmēšanu, tehnisko vadību un apkalpošanu visā publiskās demonstrēšanas laikā;
3.2.5. nodrošināt aprīkojuma savstarpējo savietojamību, stabilu un drošu darbību un visus nepieciešamos papildmateriālus un pieslēgumus;
3.2.6. nodrošināt 7 (septiņus) 15 minūšu priekšnesumus ar sākuma laikiem plkst. 17.00, 17.30, 18.00, 18.30, 19.00, 19.30 un 20.00, iepriekš saskaņojot ar Pasūtītāju muzikālo, vizuālo un tehnisko risinājumu;
3.2.7. nodrošināt, ka viss aprīkojums ir uzstādīts, konfigurēts, pārbaudīts un gatavs darbam līdz 2026. gada 18. novembra plkst. 15.00;
3.2.8. nodrošināt lāzerstaru drošu virzību un darbības zonas, nepieļaujot apdraudējumu apmeklētājiem, personālam, transportlīdzekļu vadītājiem un citām personām, kā arī ievērot visas piemērojamās lāzeriekārtu, elektrodrošības, ugunsdrošības un publisko pasākumu drošības prasības;
3.2.9. pirms pasākuma saskaņot ar Pasūtītāju elektroenerģijas jaudu un pieslēgumu izvietojumu, nodrošināt drošus pieslēgumus, aprīkojuma aizsardzību pret laikapstākļiem un pēc pasākuma sakārtot izmantoto teritoriju;
3.2.10. veikt citus tehniskajā specifikācijā un finanšu–tehniskajā piedāvājumā paredzētos uzdevumus, kas nepieciešami kvalitatīvai lāzerstaru muzikālās mākslas instalācijas nodrošināšanai;
3.2.6. sniegt Pakalpojumu Līgumā noteiktajā apjomā, termiņā un kvalitātē, kā arī uzņemties atbildību par sekām, kas izriet no Līguma neievērošanas vai nepienācīgas izpildes;
3.2.7. nodrošināt Pakalpojuma sniegšanu ar savu darba spēku, saviem materiāliem un rīkiem, ja tādi nepieciešami, aprīkojumu, veicot to savlaicīgi, kvalitatīvi, pilnā apjomā un ar pienācīgu rūpību; 
3.2.8. uzņemties pilnu atbildību par aprīkojuma, kas tiek izmantots Pakalpojuma sniegšanai, drošību, stabilu un kvalitatīvu darbību;
3.2.9. savlaicīgi sniegt Pasūtītājam visu informāciju, kas saistīta ar Pakalpojuma sniegšanu, kā arī nekavējoties informēt par jebkādiem apstākļiem, kas kavē vai varētu kavēt Pakalpojuma kvalitatīvu izpildi;
3.2.10. novērst Pakalpojuma neatbilstības Līgumā noteiktajām prasībām, ievērojot Līgumā noteikto kārtību;
3.2.11. bez Pasūtītāja rakstiskas piekrišanas neizpaust informāciju, ko Izpildītājs ieguvis Līguma izpildes gaitā, kā arī veikt visus nepieciešamos pasākumus šīs informācijas aizsardzībai, izņemot gadījumus, kad informācijas izpaušanu pieprasa valsts institūcijas, kurām saskaņā ar normatīvajiem aktiem ir tiesības šādu informāciju saņemt;
3.2.12. sniedzot Pakalpojumu ievērot Latvijas Republikas normatīvos aktus (tajā skaitā Valsts valodas likuma prasības), kā arī Pasūtītāja atbildīgās personas norādījumus par Pakalpojuma sniegšanas, ierādītās teritorijas lietošanas kārtību pasākumu laikā;
3.2.13. atbildēt par savu un savu darbinieku drošības tehnikas, darba aizsardzības un ugunsdrošības noteikumu ievērošanu Pakalpojuma sniegšanas laikā, kā arī atlīdzināt Pasūtītājam un trešajām personām visus zaudējumus, kas radušies šo noteikumu pārkāpuma dēļ, kā arī kompensēt Pasūtītājam vai tā darbiniekiem uzliktos administratīvos sodus, ja tie piemēroti normatīvo aktu prasību neizpildīšanas gadījumos no Izpildītāja, tā darbinieku un/ vai iesaistītu personu puses;
3.2.14. noslēgt visus nepieciešamos līgumus ar trešajām personām, ja tādi ir nepieciešami Izpildītājam,  lai nodrošinātu Pakalpojuma veiksmīgu izpildi;
3.2.15. gadījumā, ja Izpildītājs neievēro Līguma noteikumus, tas atmaksā Pasūtītājam radušos zaudējumus, kas radušās Izpildītāja Pakalpojuma neizpildes vai nepienācīgas izpildes rezultātā;
3.2.16. prasīt samaksu par kvalitatīvi un atbilstoši Līguma noteikumiem sniegtu Pakalpojumu. 
4. Strīdi un nepārvaramas varas apstākļi
4.1. Jebkādas domstarpības, strīdi vai pretenzijas, kas rodas šī Līguma dēļ vai sakarā ar tā pārkāpumiem, neizpildi vai spēkā neesamību, tiek risinātas pārrunu ceļā. Gadījumā, ja Puses nevar panākt vienošanos 30 (trīsdesmit) kalendāro dienu laikā, tad attiecīgais strīds tiek nodots izskatīšanai Latvijas Republikas tiesā atbilstoši Latvijas Republikas Civilprocesa likumā noteiktajai lietu piekritībai.
4.2. Puses ir atbildīgas par Līguma saistību neizpildi atbilstoši spēkā esošiem normatīvajiem aktiem.
4.3. Puses neizvirzīs viena otrai pretenzijas gadījumā, ja iestāsies nepārvaramas varas apstākļi, tādi kā ugunsgrēks, stihiskas nelaimes, streiki, jebkuras kara vai teroristiskas darbības, kas tiešā veidā ietekmē šī Līguma izpildi, un kuru iestāšanos nebija iespējams paredzēt un novērst.
4.4. Nepārvaramas varas apstākļu iestāšanās ir jāapstiprina ar attiecīgu kompetentu iestāžu izziņu, Pusēm nekavējoties ir jāinformē vienai otru par šādu apstākļu iestāšanos un jāveic visi nepieciešamie pasākumi, lai nepieļautu Pusēm zaudējumu veidošanos, izpildot šo Līgumu.
4.5. Ja iestājas nepārvaramas varas apstākļi, Līguma darbības laiks, ja iespējams, var tikt pagarināts par termiņu, kuru Puses nosaka ar atsevišķu vienošanos.
5. Pārējie noteikumi
5.1. Līgums stājas spēkā tā abpusējas parakstīšanas dienā un ir spēkā līdz pilnīgai Pušu savstarpējo saistību izpildei.  
5.2. Puses ir iepazinušās ar šī Līguma saturu. Tas satur pilnīgu Pušu vienošanos un to nevar mainīt citā kārtībā, kā tikai Pusēm rakstiski vienojoties. Līguma grozījumi noformējami rakstveidā un stājas spēkā pēc to abpusējas parakstīšanas. Jebkuri grozījumi vai papildinājumi kļūst par neatņemamu šī Līguma sastāvdaļu. Mutiskas vienošanās netiek uzskatītas par šī Līguma nosacījumiem. 
5.3. Puses ir tiesīgas izbeigt Līgumu pirms termiņa saskaņā ar Pušu vienošanos, vai saskaņā ar spēkā esošajiem normatīvajiem aktiem.
5.4.  Pasūtītājam ir tiesības nekavējoties vienpusēji atkāpties no Līguma šādos gadījumos:
5.4.1. Ja Izpildītājs rīkojas pretrunā ar Latvijas Republikas normatīvajiem aktiem vai šī Līguma noteikumiem;
5.4.2. Ja Izpildītājs nevar vai nespēj sniegt Pakalpojumus atbilstoši Līguma noteikumiem, Latvijas Republikas normatīvajiem aktiem un Pasūtītāja prasībām;
5.4.3. Izpildītājs neveic tam uzdoto noteiktā termiņā, vai neveic citas saistītas un nepieciešamas darbības, lai nodrošinātu Pakalpojuma izpildi Līgumā noteiktajā termiņā;
5.5. Līguma 5.4. punktā minētajos gadījumos Pasūtītājs neapmaksā Pakalpojumu, savukārt, Izpildītājs atlīdzina Pasūtītājam visus tiešos zaudējumus pilnā apmērā, pamatojoties uz Pasūtītāja iesniegto zaudējumu aprēķinu.
5.6. Pasūtītājam ir tiesības vienpusēji izbeigt Līgumu pirms termiņa, apturēt vai pārtraukt Pakalpojuma sniegšanu, ja Pakalpojuma sniegšana nav iespējama nelabvēlīgu laika apstākļu dēļ. Ja Pakalpojums netiek sniegts, Puses ar pieņemšanas–nodošanas aktu fiksē faktiski sniegto Pakalpojuma daļu un dokumentāri pamatotās izmaksas, par kuru atlīdzināšanu Puses vienojas, nepārsniedzot Līguma kopējo summu.
5.7. Nelabvēlīgi laika apstākļi šī Līguma izpratnē ir jebkādi meteoroloģiskie apstākļi (tai skaitā stiprs lietus, vējš, pērkona negaiss, krusa, snigšana, redzamības samazinājums u.c.), kuru dēļ Pakalpojuma sniegšana nav droša vai tehniski iespējama un/vai par kuriem Latvijas Vides, ģeoloģijas un meteoroloģijas centrs ir izdevis vismaz dzeltenā līmeņa brīdinājumu.
5.8. Pasūtītājam ir tiesības vienpusēji izbeigt Līgumu pirms termiņa, apturēt vai pārtraukt Pakalpojuma sniegšanu, ja Pakalpojuma izpilde nav iespējama vai pieļaujama gaisa apdraudējuma, drošības risku vai kompetento iestāžu noteikto ierobežojumu dēļ. Ja gaisa apdraudējums vai citi drošības riski tiek izziņoti pasākuma norises dienā un tādēļ Pakalpojums tiek atcelts vai pārtraukts, Pasūtītājs atlīdzina Izpildītājam maksu 30% (trīsdesmit procentu) apmērā no kopējās Līguma summas, un šī maksa uzskatāma par pilnu un galīgu Izpildītāja pretenziju apmierinājumu saistībā ar Pakalpojuma atcelšanu vai pārtraukšanu minēto apstākļu dēļ. Izpildītājs nekavējoties izpilda Pasūtītāja un kompetento iestāžu drošības norādījumus.
5.9. Gaisa apdraudējums šī Līguma izpratnē ir jebkādi drošības riski vai apstākļi, kas var apdraudēt personu drošību, sabiedrisko kārtību vai Pakalpojuma drošu norisi, tai skaitā gaisa trauksme, bezpilota gaisa kuģa (drona) radīts apdraudējums, militārais vai terorisma apdraudējums, kompetento valsts vai pašvaldības iestāžu noteikti drošības pasākumi vai ierobežojumi, evakuācijas nepieciešamība, kā arī citi ar sabiedrības drošību saistīti apstākļi, kuru dēļ Pakalpojuma sniegšana nav droša, pieļaujama vai tehniski iespējama.
5.10.  Izpildītājs apliecina, ka viņa rīcībā ir pietiekoši personāla un materiālie resursi, kā arī citi līdzekļi, lai savlaicīgi un kvalitatīvi veiktu visas Līgumā noteiktās saistības.
5.11.  Izpildītājs garantē, ka Pakalpojuma izpildē nav pieļauti nekādi autortiesību pārkāpumi un uzņemas pilnu atbildību par trešo personu autortiesību ievērošanu Līguma izpildē.
5.12.  Ja šī Līguma parakstīšanas brīdī un visā šī Līguma darbības laikā Pusēm ir pieejami un/vai iegūti personas dati, katra Puse darbojas kā neatkarīgs pārzinis un apliecina, ka veic šo personas datu apstrādi, ievērojot spēkā esošo normatīvo aktu prasības, kas reglamentē personas datu apstrādi un aizsardzību, t.sk. Eiropas Parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības, un citu tiesību aktu prasības, kas regulē personas datu apstrādes atbilstību normatīvajam prasībām. Puses apliecina, ka veic personas datu apstrādi tikai šī Līgumā paredzētajiem mērķiem un tam nepieciešamajā apjomā. Personas datu, kuru apstrādi Puses veic pamatojoties uz šo Līgumu, glabāšanas termiņš ir ne ilgāk kā tas pamatoti nepieciešams mērķiem, kādiem konkrētie personas dati tiek apstrādāti, izņemot gadījumus, kad personas datu apstrādei pastāv cits juridiskā rakstura pamats.
5.13.  Pasūtītājs informē Izpildītāju, ka pasākuma norisi Pasūtītājs papildus fiksēs fotogrāfiju un/vai video veidā ar nolūku atspoguļot pasākuma norisi plašsaziņas līdzekļos. Iegūtais materiāls neierobežotu laiku tiks saglabāts un publiskots publicitātes nodrošināšanai, kā arī sabiedrības informēšanas mērķiem, saskaņā ar VDAR 6.1.e) apakšpunktu (apstrāde ir vajadzīga, lai izpildītu uzdevumu, ko veic sabiedrības interesēs, vai īstenojot pārzinim likumīgi piešķirtās oficiālās pilnvaras). 
5.14.  Par Pušu iesniegumu, pretenziju, paziņojumu, brīdinājumu u.c. (turpmāk — Paziņojums) iesniegšanas (paziņošanas) dienu uzskatāma diena, kad Paziņojums iesniegts otrai Pusei pret tās pārstāvja parakstu; nākamā darba diena pēc tam, kad Paziņojums nosūtīts uz otras Puses elektroniskā pasta adresi, parakstīts ar drošu elektronisko parakstu un satur laika zīmogu; septītā diena pēc Paziņojuma nodošanas pastā nosūtīšanai uz otras Puses juridisko adresi kā ierakstīts pasta sūtījums.
5.15.  Līgums ir sagatavots elektroniskā dokumenta veidā ar diviem pielikumiem – 1. pielikums -  “Tehniskā specifikācija”, 2. pielikums - Izpildītāja “Finanšu–tehniskais piedāvājums”, kas ir Līguma neatņemamas sastāvdaļas, un tiek parakstīts ar drošu elektronisko parakstu, kas satur laika zīmogu. Līgums Pusēm pieejams abpusēji parakstīts elektroniskā formātā.
6. Pušu rekvizīti:
	Pasūtītājs
Daugavpils valstspilsētas pašvaldības iestāde „Vienības nams”
Reģ. Nr. 90000077556 
Rīgas iela 22a, Daugavpils
e-pasts: kultura@daugavpils.lv 
Vadītāja Diāna Soldāne

	Izpildītājs:
Nosaukums: 
Reģ. Nr.: 
Juridiskā adrese: 
Banka: 
Konts: 
e-pasts: 
tālr.: 

Paraksttiesīgā persona: _____________


Strukturētā elektroniskā rēķina (XML formātā) rekvizīti: (izraksta izmantojot Latvija.lv)
Maksātājs un rēķina saņēmējs:
Daugavpils valstspilsētas pašvaldība
Adrese: Krišjāņa Valdemāra iela 1, 
Daugavpils, LV-5401 
Reģ. Nr. 90000077325
Konta Nr. LV34TREL980200309200B
Piezīmes: Vienības nams, Rīgas iela 22a, Daugavpils
Sūtīt uz oficiālo Daugavpils valstspilsētas pašvaldības e-adresi: _DEFAULT@90000077325 vai uz Pasūtītāja e-pasta adresi: kultura@daugavpils.lv

